Aeroflot
<s>Aeroflot - Ruske Avionlinije  (IATA: SU, ICAO: AFL) () je nacionalna avio-kompanija Rusije i bivša nacionalna avio-kompanija Sovjetskog Saveza kada je ujedno bila i najveća avio-kompanija na svetu.</s><s>Sedište kompanije je u Moskvi i ona leti ka 116 destinacija u 52 zemlje.</s><s>Aerodrom Šeremetjevo je glavna baza kompanije.</s>

<s>Aeroflot je član SkajTima.</s>

<s>Istorija</s>

<s>Kompanija je osnovana 9. februara 1923. pod imenom Dobrolet.</s><s>Počela sa letovima 15. jula 1923. godine na liniji između Moskve i Nižnjeg Novograda.</s>

<s>Ime menja u Aeroflot 1932. godine.</s><s>Međunarodni saobraćaj ka Nemačkoj se uspostavlja 1937.</s><s>U to vreme kompanija postaje najveća kompanija na svetu i taj epitet zadržava sve do raspada Sovjetskog Saveza.</s>

<s>Tokom 1940-ih godina glavni avion u kompaniji bio je Lisunov Li-2, u stvari DC-3 koji je sa licencom proizvođen u Sovjetskom Savezu.</s><s>Kasnije su ti avioni postepeno bili zamenjeni Iljušinima Il-12 i Il-14.</s>

<s>15. septembra 1956.</s><s>Aeroflot u saobraćaj uvodi prvi mlazni putnički avion u Sovjetskom Savezu Tupoljev Tu-104 na liniji između Moskve i Irkutska.</s><s>Prvi međunarodni let ovim avionim bio je između Moskve i Praga.</s><s>U 1962. kompanija uvodi avione Tupoljev Tu-124.</s><s>1967. godine kompanija uvodi male regionalne avioe Tu-134 i prve sovjetske dugolinijske mlazne avione Iljušin Il-62 na liniji između Moskve i Montreala.</s>

<s>U 1972. redovan saobraćaj ulazi avion Tupoljev Tu-154 koji do dana današnjeg ostaje ubedljivo najpopularniji avion u Rusiji ali je u to vreme takođe smatran potpuno ravnopravnim sa zapadnim modelima, pre svega Boingom 727.</s><s>Poslednja verzija Tu-154M je još uvek u saobraćaju u Aeroflotu.</s>

<s>U 1976. godini Aeroflot je prevezao ukupno 100 miliona putnika oborivši sve rekorde do danas.</s><s>Poređenja radi, avio-kompanija sa najvećim brojem putnika danas, Ameriken erlajns, prevozi 80 miliona putnika godišnje.</s>

<s>1. novembra 1977. godine Aeroflot postaje prva kompanija u svetu koja je počela sa redovnim supersoničnim putničkim saobraćajem leteći avionima Tupoljev Tu-144 između Moskve i Alma Ate u Kazahstanu.</s>

<s>1980. u flotu uvode prvi putnički širokotrupni avion sovjetske proizvodnje, Iljušin Il-86.</s>

<s>Godine 1992. kompanija kupuje prvi avion zapadne proizvodnje, Erbas A310, a 1993. kreće sa letovima između Moskve i Njujorka novim modernim širokotrupnim avionima Iljušin Il-96-300.</s>

<s>Posle raspada Sovjetskog Saveza, Aeroflot se raspao na više od 300 regionalnih kompanija (mnoge od njih su imale samo 1-2 aviona) koje su postale ili nacionalne kompanije novonastalih država ili su privatizovane.</s><s>Jezgro kompanije je opstalo i pod imenom Aeroflot RIA (Russian International Airlines) je obavljalo uglavnom međunarodne linije iz Moskve.</s><s>Aeroflot RIA je 1994. godine proglašen deoničarskim društvom i 49% akcija je podeljeno zaposlenima.</s><s>Iste godine kompanija po prvi put kupuje američke avione, Boinge 767.</s><s>Nešto kasnije kompanija uzima u najam Boinge 737 i 777 kao i teretne verzije aviona DC-10.</s>

<s>Godine 2000. kompanija menja ime u Aeroflot – Ruske Avionlinije (Rossiйskie avialinii, Aeroflot – Russian Airlines) i menja strategiju okrećući se domaćim linijama koje je do tada uglavnom prepuštala drugim kompanijama.</s>

<s>Iako je vizuelni identitet kompanije potpuno promenjen i zamenjen izuzetno lepim i modernim rešenjem zaštitni znak, srp i čekić sa krilima, iako komunistički simbol, zadržan je do dana današnjeg posle ankete koja je sprovedena među putnicima koja je pokazala da su ljudi ubedljivo za zadržavanje starih obeležja.</s>

<s>Početkom septembra 2015. godine objavljeno je da će Aeroflot kupiti drugu po veličini rusku avio-kompaniju, ujedno i najvećeg konkurenta na domaćem tržištu – Transaero, za simboličnu sumu od jedne rublje.</s>

<s>Danas kompanija leti sa 161 avionom na 129 destinacija širom sveta, i prevozi više od 20 miliona putnika godišnje.</s>

<s>Destinacije 
Vidite: Redovne linije Aeroflota</s>

<s>Flota 
Kompanija Aeroflot je od raspada SSSR-a starije avione domaće proizvodnje počela da menja novijim letelicama Erbasa i Boinga.</s><s>Tokom 1990-ih su putem lizinga koristili širokotrupne avione Boing 777-200.</s><s>Na prelasku u 21. vek kompanija je naručila veliki broj uskotrupnih letelica od Erbasa, kojih danas u svojoj floti ima 96.</s><s>Za interkontinentalne letove do Severne Amerike i Južne/Jugoistočne Azije, kao i za domaće letove između udaljenih područja zapada i istoka (Moskva–Vladivostok, Moskva–Petropavlovsk Kamčatski), kompanija je koristila avione domaće prizvodnje tipa Iljušin Il-96.</s><s>Krajem prve decenije 21. veka Aeroflot je putem lizinga i kupovinom od Erbasa pribavio letelice novije generacije A330-200 i A330-300, koje su imale manju potrošnju goriva i veći dolet.</s><s>Dolaskom ovih aviona, kompanija je iz upotrebe počela da povlači Iljušin, kao i određeni broj letelica Boing 767-300ER, koje je u međuvremenu nabavila putem lizinga za povećanje kapaciteta.</s>

<s>Zajedno sa porudžbinama za modele Erbas A330, Aeroflot je od Erbasa poručio i 22 letelice najnovije generacije Erbas A350 (18 komada varijante A350-800 i 4 komada varijante A350-900), a ubrzo zatim i 22 letelice Boing 787 Drimlajner (svih 22 su varijante 787-8).</s><s>Pošto su ovi avioni u to vreme bili u fazi ranog razvoja, kompanija Aeroflot je ubrzo na lizing poručila 8, a samo par nedelja kasnije i direktno kupila još 8 letelica Boing 777-300ER, koji će uvećati kapacitet tokom Olimpijade u Sočiju, a kasnije i tokom Svetskog prvenstva u fudbalu 2018. godine.</s><s>Za regionalni saobraćaj kompanija je poručila avione Suhoj Superdžet domaće proizvodnje, ukupno 30 letelica.</s><s>Kao zamenu za uskotrupne letelice iz A320 familije poručeno je 50 aviona Irkut MS-21 (trenutno u razvoju, ulazak u upotrebu krajem 2010-ih).</s><s>Za proširenje kapaciteta od Boinga je poručeno 50 letelica 737, koje su počeće da ulaze u potrebu od septembra 2013. godine.</s><s>Zbog problema sa razvojem modela Erbas A350-800, kompanija Aeroflot se odlučila da promeni odnos svoje porudžbine, tako da sada ima 18 porudžbina za vrijantu -900 i 4 porudžbine za varijantu -800 (a postoji mogućnost da se sve porudžbine prebace za varijantu -900, ili da se poruči model A330neo sa novim motorima koji će u upotrebu ući od 2017. godine).</s><s>U junu 2015. godine objavljeno je da Aeroflot odustaje od kupovine 22 aviona Boing 787.</s>

<s>Napomene</s>

<s>Reference</s>

<s>Spoljašnje veze</s>

<s>Slike Aeroflota
 Flota Aeroflot</s>

<s>Avio-kompanije
Saobraćaj u Rusiji
Preduzeća iz Moskve</s>

